данни по отношение на Бразилия. След допълнителен анализ Комисията потвърди първоначалната си констатация си, че такава информация не е налична. Също така никоя заинтересована страна не предостави алтернативни източници, откъдето да бъдат получени такива данни. Поради това Комисията сметна, че в по-нататъшния си анализ следва да разглежда само Тайланд и Турция.
 (114)
 Както е посочено в бележката от 20 юни 2018 г., Комисията установи публично достъпни финансови отчети за следните производители на продукта, предмет на прегледа, във възможните представителни държави:
 —
 Siam Fittings Co. Ltd. (Siam), Тайланд
 —
 BIS Pipe Fitting Industry Co., Ltd. (BIS), Тайланд, и
 —
 Trakya Döküm, Турция.
 (115)
 След публикуването на бележката от 20 юни 2018 г. резултатите и на трите дружества за 2017 г. бяха предоставени на разположение в базата данни Orbis (68). Рентабилността на дружеството Siam е била отрицателна през 2017 г. Поради това при избора на представителна държава Комисията взе предвид другите две дружества, а именно BIS в Тайланд и Trakya Döküm в Турция.
 (116)
 Дружеството BIS произвежда почти изключително продукта, предмет на прегледа. Според публично достъпната информация неговите продукти представляват само отлети принадлежности за тръбопроводи, произвеждани съгласно американските и британските стандарти, както и стандартите на DIN.
 (117)
 Trakya Döküm е голяма група, произвеждаща много други продукти. Според публично достъпната информация Trakya Döküm произвежда продукти за следните отрасли: автомобилостроене, производство на бяла техника, производство на хидравлични системи, електротехника, машиностроене, железопътен отрасъл, производство на фитинги и на продукти за строителството (включително принадлежности и държачи за тръби, от ковък чугун), както и производство на други продукти, като напр. продукти за фиксиране, вериги и ръчни колела на задвижващи механизми. Продуктът, предмет на прегледа, представлява само малка част от производството на групата.
 (118)
 Следователно докато BIS произвежда почти изключително продукта, предмет на прегледа, въпросният продукт представлява едва подкатегория от осемте продуктови категории, произвеждани от Trakya Dükum. Поради това, с оглед на по-големия дял на продукта, предмет на прегледа, в общия оборот на дружеството, Комисията прецени, че наличната за BIS информация е по-подходяща в сравнение с тази за Trakya Döküm. Това се дължи на факта, че в случая на BIS данните за разходите за продажба, общите и административните разходи (ПОАР) и за печалбата са по-директно свързани с продукта, предмет на прегледа, докато данните на Trakya Döküm са не толкова точни.
 (119)
 Що се отнася до информацията относно производствените фактори и в двете държави — Турция и Тайланд, Комисията установи, че тя е налична на достатъчно подробно ниво. Комисията анализира дела на китайския внос в Тайланд и в Турция за основния производствен фактор — скрап от стомана. За Тайланд беше установено, че само 4 % от целия внос е бил с произход от КНР. По отношение на Турция не беше възможно да се установи делът на китайския внос, тъй като над 50 % от вноса на скрап от стомана е деклариран като внос в турските зони за свободна търговия, без да се посочва произходът му. Поради това, при липсата на информация за произхода на по-голямата част от вноса в Турция на основния производствен фактор и поради произтичащата от това